Krieger (adelsslægt)

Krieger er en nulevende dansk adelsslægt tilhørende sværd- og lavadelen.

Våben 
Skjoldet tværdelt, 1. felt delt af blåt, hvori en til venstre gående naturligfarvet pelikan, holdende en jernkugle i kloen, og sølv, hvori tre blå strømme, 2. felt grønt, hvori et sværd og en kølle, krydslagte over tre jernkugler, på den kronede hjelm en af danske flag og vimpler omsat trefork.

Historie 
Den adelige slægt Krieger udspringer fra overlandbygmester, justitsråd Johan Cornelius Krieger (1683-1755), der muligvis er af hollandsk oprindelse; han var fader til Johanne Margrethe Krieger (1723-1773), gift med admiral (Lorentz) Henrik Fisker (1720-1797) og til viceadmiral Johan Cornelius Krieger (1725-1797), der den 14. februar 1797 optoges i adelstanden. Af hans 17 børn skal nævnes:

 Georgia Elisabeth Krieger (1753-1834), gift med major Ely
 Sophie Magdalene Krieger (1754-1816), gift med oberst Lund
 Johan Cornelius Krieger (1756-1824), overekvipagemester, kontreadmiral og kammerherre
 Anne Marie Krieger (1757-1826), gift med stadskonduktør, generalkrigskommissær Jørgen Henrich Rawert (1751-1823)
 Carl Wilhelm Krieger (1762-1810), russisk kontreadmiral og statsråd
 Adolph Frederik Krieger (1767-1839), generalmajor, kommandant i Frederiksort
 Severin Krieger (1772-1809), kaptajn
 Johannes Krieger (1773-1818), kommandørkaptajn
 Ludvig Hannibal Krieger (1774-1825), major, gift med Henriette Cathrine von Levetzow (1786-1850), datter af Heinrich von Levetzow
 Anthonius Krieger (1776-1847), kontreadmiral 
 Emanuel Krieger (1778-1839), kommandør

Kommandørkaptajn Johannes Krieger havde to børn: Sophie Magdalene Kriger (1811-?), som var ugift, samt juristen og politikeren Andreas Frederik Krieger (1817-1893).

Major Ludvig Hannibal Krieger var fader til oberst og kammerherre Ludvig Hannibal Krieger (1822-1874).

Kontreadmiral Anthonius Krieger var fader til:
 Johannes Krieger (1810-1833), sekondløjtnant, druknede ved en ulykke
 Sophie Magdalene Krieger (1811-1896), gift med oberstløjtnant og kammerherre Frederik Emanuel Lützen (1811-1873)
 Antonius Krieger (1816-1891), kaptajn
 Emil François Krieger (1819-1892), kontreadmiral og kammerherre
 Johan Cornelius Krieger (1818-1894), generalmajor, der var fader til departementschef, kabinetssekretær og kammerherre Napoleon Michael Anthonius Krieger (1858-1940)
 Anna Marie Elisabeth Krieger (1822-?), gift med oberst Peter Vilhelm von Wildenrath (1812-1880)

Ovennævnte overekvipagemester og kontreadmiral Johan Cornelius Krieger (1756-1824) var fader til:
 Johan Wilhelm Cornelius Krieger (1788-1857), stænderdeputeret, kontreadmiral og kammerherre
 Thalia Krieger (1789-?), gift med major Tersling, postmester i Aarhus, havde pension fra Vallø Stift
 Lorentz Angel Krieger (1797-1838), stænderdeputeret, stiftamtmand i Aalborg Stift
 Henriette Christine Krieger (1804-1884), gift med friherre Carl Wilhelm Taube (1767-1838), svensk legationssekretær i København
 Sophie Wilhelmine Krieger (1807-1889), gift med krigsminister, general Wolfgang Haffner (1810-1887)
 Christian Krieger (1809-1849), kaptajnløjtnant, der som næstkommanderende på Christian VIII faldt i kampen i Egernførde Fjord

Ovennævnte Adolph Frederik Krieger var fader til:
 Hans Christian Frederik Vilhelm Krieger (1802-1871), kammerjunker og oberst, gift med Wilhelmine Severine Theillade (død 1875)
 Lorentz Henrik Edouard Adolph Krieger (1803-1880), kammerjunker og oberst, havde tre døtre
 Sophus Carl Ferdinand Balthazar Krieger (1805-1884), kammerjunker og oberst, land- og søkrigskommissær, gift med Caroline Dorothea Nathalie von Zeska (1825-1871), havde to døtre

Ovennævnte Emanuel Krieger var fader til:
 Juliane Marie Krieger (1807-?), i Vemmetofte
 Johan Cornelius Krieger (1811-1890), overlæge ved Søetaten, gift 1. gang med Louise Suenson (1819-1847), 2. gang med Johanne Andrea Suenson (1816-1870) (havde afkom)
 Johannes Emmanuel Krieger (1813-1862), cand. jur., kaptajn i Kongens Livkorps

Ovennævnte kontreadmiral Emil François Krieger var fader til kammerherre Oscar Johannes Krieger (1856-1928), som var fader til kaptajn og branddirektør Axel Krieger (1888-1963), som var fader til brigadechef Johan Cornelius Krieger (1917-1984).

Kilder 
 Albert Fabritius, "Krieger", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Poul Bredo Grandjean, "Krieger", i: Christian Blangstrup (red.), Salmonsens Konversationsleksikon, København: J.H. Schultz Forlag 1915-30.
 Ferdinand von Krogh: Dansk Adelskalender, 1878. Online-udgave

 
Adelsslægter fra Danmark